สวัสดีค่ะ หลังคลอดลูกเมื่อเดือนมีนาปี61 ประจำเดือนไม่เคยมาเลยค่ะ มีตกขาวเป็นระยะ ฉีดยาคุมแบบ 3เดือนค่ะ ประมานเดือนมีนา63เลิกฉีกยาคุมเพราะอยากมีลูกอีกคน วันที่ 29กรกฎาคมประจำเดือนเริ่มมาบางวันมาน้อยสีดำบางวันมามากมาทุกวันจนถึงวันนี้ยังไม่มีวี่แววว่าจะหยุดค่ะ ควรทำไงดีคะ
สวัสดีค่ะ การฉีดยาคุมแบบ 3 เดือนต่อเนื่องนั้น มีโอกาสตั้งครรภ์ได้น้อยมากๆ ค่ะ ยามีประสิทธิภาพประมาณ 95-99% แต่ยาคุมชนิดนี้อาจมีผลข้างเคียงทำให้ประจำเดือนมาไม่สม่ำเสมอจนถึงขั้นไม่มา หรือมีเลือดออกผิดปกติทางช่องคลอดได้โดยหากต้องการมีบุตร ก็จะต้องหยุดฉีดยาคุมกำเนิด แล้วสังเกตอาการค่ะ ซึ่งปกติหลังการหยุดใช้ยา ประจำเดือนและการตกไข่ควรจะกลับมาเป็นปกติได้ภายในเวลาประมาณ 1-6 เดือน หรือนานกว่านั้นได้เล็กน้อยขึ้นกับบุคคลหลังหยุดฉีดยาคุมไปตั้งแต่เดือนมีค.นั้น ไม่น่าจะมีอิทธิพลจากฮอร์โมนเหลืออยู่มาก จนทำให้มีเลือดออกทางช่องคลอดอย่างผิดปกติดังกล่าวมาได้ หากเลือดออกมากทุกวันต่อเนื่อง ควรไปพบแพทย์เพื่อหาสาเหตุอื่นๆเช่นการติดเชื้อหรือมีเนื้องอกของอวัยวะสืบพันธุ์ หรือภาวะแทรกซ้อนจากการตั้งครรภ์ต่อไป เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง